**การประเมินผลโครงการสสส.ปีงบประมาณ 2561**

**ชื่อโครงการ ติวเตอร์เลิฟ เติมเต็มสู่น้อง**

**ความสำคัญ**

โครงการติวเตอร์เลิฟ เติมเต็มสู่น้อง เป็นการจัดกิจกรรมที่มุ่งเน้นการพัฒนาด้านความรู้ อารมณ์และจิตใจ  ปลูก ฝังคุณธรรมและจริยธรรมอันดีผ่านกิจกรรมที่จัดขึ้นในรูปแบบต่างๆ ให้แก่เด็กผู้ด้อยโอกาสในโรงเรียนวัดโพธิญาณ จังหวัดพิษณุโลก เนื่องจากโรงเรียนวัดโพธิญาณประกอบไปด้วยนักเรียนจำนวนกว่า 90 % ที่พื้นฐานครอบครัวมาจากครอบครัวที่มีฐานะยากจน เด็กเร่ร่อน เด็กกำพร้า เด็กถูกทอดทิ้ง เด็กที่ครอบครัวมีปัญหา ผู้ดำเนินโครงการจึงเห็นว่าการที่จะสร้างให้เด็กด้อยโอกาสสามารถเห็นคุณค่าของตนเองและส่วนรวมรวมถึงมีโอกาสพัฒนาตนให้เป็นคนดีของสังคมได้นั้น จำเป็นอย่างยิ่งในการสร้างความรู้และเสริมสร้างภูมิคุ้มกันที่ดีทั้งทักษะการใช้ชีวิตและการป้องกันให้ห่างจากปัจจัยเสี่ยงทางอบายมุขต่างๆให้แก่เด็กด้อยโอกาส เป็นการช่วยส่งเสริมพัฒนาคุณภาพชีวิตของเด็กผู้ด้อยโอกาส ทางด้านร่างกาย จิตใจ  สติปัญญา ห่างไกลจากยาเสพติด เพื่อหยิบยื่นโอกาสทางการศึกษาให้กับพวกเขา และเป็นการสร้างกำลังสำคัญที่จะช่วยพัฒนาขับเคลื่อนประเทศชาติให้ก้าวไปข้างหน้าอีกทั้งเติบโตมาเป็นพลเมืองที่ดีของสังคมต่อไป

การประเมินผลโครงการครั้งนี้ ได้เลือกพื้นที่โรงเรียนวัดโพธิญาณ จังหวัดพิษณุโลก เป็นพื้นที่เป้าหมาย เพราะเป็นพื้นที่ที่ประสบความสำเร็จในการดำเนินงาน และเหมาะสำหรับการเป็นแบบอย่างที่ดีในการทำงานเพื่อส่งเสริมพัฒนาคุณภาพชีวิตของเด็กผู้ด้อยโอกาส ทางด้านร่างกาย จิตใจ  สติปัญญา ห่างไกลจากยาเสพติด เพื่อนำเสนอผลการประเมินต่อสสส.ให้ใช้ประโยชน์ในการกำหนดนโยบาย และปรับปรุงแนวทางการดำเนินงานในอนาคต

**วัตถุประสงค์การประเมิน**

 1.ประเมินผลการดำเนินงานโครงการติวเตอร์เลิฟ เติมเต็มสู่น้อง ว่ามีความสอดคล้องกับวัตถุประสงค์ของโครงการหรือไม่ อย่างไร

2.ศึกษาปัจจัยที่มีส่วนเกี่ยวข้องกับการดำเนินงานโครงการติวเตอร์เลิฟ เติมเต็มสู่น้อง โรงเรียนวัดโพธิญาณ จังหวัดพิษณุโลก

3.เพื่อเสนอผลการประเมินต่อสสส.เพื่อนำไปใช้ประโยชน์ในการกำหนดนโยบายและการปรับปรุงแนวทางการสนับสนุนโครงการในอนาคต

**แนวคิดและวิธีการดำเนินงาน**

โครงการนี้ ใช้แนวคิดการประเมินผลตามรูปแบบของ CIPP Model ที่กำหนดประเด็นประเมิน 4 ประเด็น ได้แก่ สภาวะแวดล้อม (Contexts) ปัจจัยนำเข้า (Inputs) กระบวนการ (Process) และผลผลิต (Products)

มีวิธีการในการดำเนินงาน ดังนี้

1. การศึกษาเอกสารที่เกี่ยวข้องกับการดำเนินงานโครงการ ได้แก่ โครงการและเอกสารประกอบการขอรับการสนับสนุนงบประมาณจากสสส.
2. การสัมภาษณ์หัวหน้าโครงการ และแกนนำที่ดำเนินโครงการ
3. การสัมภาษณ์ครู ผู้บริหาร ผู้ปกครอง นักเรียนในพื้นที่ดำเนินการ
4. การวิเคราะห์ข้อมูล
5. การสรุปรายงานการประเมิน

**ขอบเขตการประเมินโครงการ**

ขอบเขตด้านด้านพื้นที่ดำเนินงาน โรงเรียนวัดโพธิญาณ จังหวัดพิษณุโลก

* ขอบเขตด้านด้านเวลา ตั้งแต่พฤศจิกายน 2561-มีนาคม 2562
* ขอบเขตด้านกลุ่มเป้าหมายของโครงการ
1. หัวหน้าโครงการ
2. ผู้ร่วมกิจกรรมระหว่างดำเนินโครงการ
3. ตัวแทนครู ผู้บริหาร ผู้ปกครอง นักเรียนในพื้นที่ดำเนินการ ในพื้นที่เป้าหมาย คือโรงเรียนวัดโพธิญาณ จังหวัดพิษณุโลก

 - ขอบเขตด้านเนื้อหา

การประเมินผลโครงการครั้งนี้ เป็นการประเมินผลการดำเนินงานโครงการในเนื้อหาเกี่ยวข้องกับ 4 ประเด็น ได้แก่ สภาวะแวดล้อม (Contexts) ปัจจัยนำเข้า (Inputs) กระบวนการ (Process) และผลผลิต (Products) โดยพิจารณากรอบเนื้อหาโครงการติวเตอร์เลิฟ เติมเต็มสู่น้อง โรงเรียนวัดโพธิญาณ จังหวัดพิษณุโลก ประกอบดังนี้

**กรอบการประเมินผลโครงการ**

ผลิตผล

(Products)

กระบวนการ

(Process)

ปัจจัยนำเข้า

(Inputs)

บริบท

(Contexts)

|  |  |
| --- | --- |
| **วัตถุประสงค์** (ทำไปเพื่ออะไร) | **ตัวชี้วัดผลลัพธ์** (สิ่งที่แสดงว่าเกิดผลสำเร็จตามวัตถุประสงค์คืออะไร) |
| 1.เพื่อสร้างความรู้ในทักษะการเรียนให้แก่เด็กด้อยโอกาส | **ตัวชี้วัดเชิงปริมาณ**-มีกิจกรรมที่ใช้ในการพัฒนาทักษะทางการเรียนให้กับเด็กด้อยโอกาสไม่น้อยกว่า 10 กิจกรรม-มีรายงานผลการจัดกิจกรรมสร้างความรู้ในทักษะการเรียนให้แก่เด็กด้อยโอกาสเดือนละ 1 เล่ม |
| 2.เพื่อสร้างภูมิคุ้มกันการลดปัจจัยเสี่ยงในการใช้ชีวิตให้แก่เด็กด้อยโอกาส | **ตัวชี้วัดเชิงปริมาณ****-**กลุ่มเป้าหมายได้รับการเสริมสร้างภูมิคุ้มกันการลดปัจจัยเสี่ยงในการใช้ชีวิตไม่น้อยกว่า 10 กิจกรรม-มีรายงานผลการจัดกิจกรรมสร้างภูมิคุ้มกันการลดปัจจัยเสี่ยงในการใช้ชีวิตให้แก่เด็กด้อยโอกาสเดือนละ 1 เล่ม**ตัวชี้วัดเชิงคุณภาพ**1.เด็กด้อยโอกาสที่เข้าร่วมกิจกรรมมีภูมิคุ้มกันในการดำเนินชีวิตมากยิ่งขึ้น2.มีรูปแบบการจัดกิจกรรมเพื่อสร้างภูมิคุ้มกันให้กับเยาวชนที่สามารถนำไปพัฒนาและต่อยอดได้ |

**ทีมงานผู้ประเมินพิษณุโลก-สุโขทัย**

1. ดร.กาญจน์สิริรักษา บุญเอี่ยม
2. ดร.บงกชกร ทองสุก
3. ผู้ช่วยศาสตราจารย์ ดร.ทักษ์ อุดมรัตน์
4. ดร.เกรียงศักดิ์ สร้อยสุวรรณ
5. นายนภดล พุ่มยิ้ม
6. นายภูมินทร์ คำหนัก

............................................